05 Jul 2021

**UNDP je pokrenuo 22. Izveštaj javog mnjenja**

Program Ujedinjenih nacija za razvoj (UNDP) na Kosovu pokrenuo je danas 22. izdanje javnog mnjenja.

Istraživanje javnog mnjenja iz aprila 2022. godine ističe male promene u zadovoljstvu ljudi radom ključnih izvršnih, zakonodavnih i pravosudnih institucija na Kosovu u poređenju sa prethodnom anketom sprovedenom u oktobru-novembru 2021.

Evo nekih od glavnih nalaza:

* Zadovoljstvo učinkom izvršne vlasti zabeleženo je na 47,2%, što je smanjenje od 0,4 procentna poena u odnosu na anketu oktobar-novembar (jesen) 2021. kada je iznosilo 47,6%.
* Nivo zadovoljstva radom premijera je zabeležen na 52,6% (53,2% u jesen 2021), dok je odbornike u parlamenta 54,4% (55,4% u jesen 2021).
* Nivo zadovoljstva predsednikom zabeležen je na 58,4% u odnosu na 55,2% koliko je zabeleženo u jesen 2021. godine.
* Došlo je do povećanja stope zadovoljstva u odnosu na sudstvo i Kancelarije glavnog tužioca, sa 39,1% i 37,1%, respektivno, u poređenju sa 33,9% i 34%, respektivno, u jesen 2021. godine.
* Indeks demokratizacije (DI) iznosi 1,66 poena, što je povećanje od 0,07 u odnosu na jesen 2021. godine.
* Indeks ekonomskog poverenja (ECI) iznosi 0,96 poena, što je pad od 0,54 poena u odnosu na jesen 2021.
* Nešto veći broj ispitanika je bio spreman da protestuje iz političkih razloga u aprilu 2022. (37,6%) nego u jesen 2021. (35,6%).
* Ispitivanje javnog mnjenja pokazuje povećanje osećaja sigurnosti među ispitanicima, pri čemu se 80,4% oseća bezbedno napolju, u poređenju sa 73,6% u jesen 2021.
* Najveća tri glavna problema prijavljena tokom ovog istraživanja su nezaposlenost (36,4%), siromaštvo (21,1%) i cene osnovnih životnih namirnica (7,7%). Životna sredina, koja je bila jedan od tri najveća problema u jesen 2021. godine, pala je na osmo mesto. Zdravstvena zaštita (5,7%) i korupcija (5%) bili su među pet najvećih problema koje su ispitanici identifikovali.
* 22,2% ispitanika je izjavilo da smatraju da je korupcija velikih razmera prisutna u javnim i međunarodnim institucijama na Kosovu. Ova vrednost predstavlja smanjenje od 1,2 procenta u odnosu na jesen 2021. (23,4%).
* 15,3% ispitanika (7,9% u jesen 2021.) reklo je da zna za svoje pravo na život u čistoj i zdravoj životnoj sredini, 25,5% (24,9% u jesen 2021.) tvrdi da je prosečno znanje, a 40,7% (39,7% u jesen 2021.) ispitanika je reklo da malo zna o ovoj temi.
* 17,8% (12,3% u jesen 2021) veruje da je Kosovo pogođeno klimatskim promenama, a 63,4% (49,7% u jesen 2021) veruje da je donekle pogođeno klimatskim promenama.
* 62,5% ispitanika je reklo da je COVID-19 imao negativan uticaj na njihovo ekonomsko blagostanje, 48,1% je izjavilo da je negativno uticao na njihovo fizičko zdravlje, a 52,6% je navelo da je uticao na njihovo mentalno zdravlje.

**Izveštaj na tri jezika možete pronaći na ovom linku:** [https://www.undp.org/kosovo/publications/public-pulse-brief-xxii](https://eur03.safelinks.protection.outlook.com/?url=https%3A%2F%2Fwww.undp.org%2Fkosovo%2Fpublications%2Fpublic-pulse-brief-xxii&data=05%7C01%7Cdejan.antic%40undp.org%7Cdb455f93610c4838e67708da5e7fc7b6%7Cb3e5db5e2944483799f57488ace54319%7C0%7C0%7C637926200140758778%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=45tSg3nUSu9oAyE4u3hWI9sYb1XZHjfQqRmRCp29cFo%3D&reserved=0)

Izveštaj javnog mnjenja XXII je zasnovan na istraživanju sprovedenom od 6. do 24. aprila 2022. godine, sa 1.306 ispitanika iz svih etničkih zajednica na Kosovu putem intervjua licem u lice.

Projekat istraživanja javnog mnjenja velikodušno finansirao američki narod preko USAID-a.

**Za više informacija kontaktirajte:**

Burbuqe Dobranja, UNDP Saradnik za komunikacije

Telefon: (038) 249 066 ext. 410;   mobilni: 049 720 800      e-mail: [burbuqe.dobranja@undp.org](mailto:burbuqe.dobranja@undp.org)

Danijela Mitić, UNDP Saradnik za komunikacije

Telefon: (038) 249 066 ext. 412;    mobilni: 049 720 824     e-mail: [danijela.mitic@undp.org](mailto:danijela.mitic@undp.org)